კარაიკუდი

კარაიკუდი - დიდი მუნიციპალიტეტი სივაგანგაის რაიონში, ინდოეთის შტატ ტამილნადუში. 2011 წლის აღწერის მიხედვით, შტატის 21-ე უდიდესი ურბანული აგლომერაცია. არის ე.წ. ჩეტინადის ნაწილი. მუნიციპალიტეტად ტამილნადუს მთავრობამ გამოაცხადა.

ქალაქი კარაიკუდის მუნიციპალიტეტის სტატუსით იმართება. მუნიციპალიტეტის ფართობი 100 კმ2-ია. 2011 წლის აღწერის მიხედვით, ქალაქის მოსახლეობა 181 851 ადამიანს შეადგენს (90 799 კაცი და 91 052 ქალი). მუნიციპალიტეტის შემადგენლობაში შედის: კარაიკუდი, კანადუკათანი, კანდანური, კოტაიური, პალათური, პუდუვაიალი და სანკარაპურამი.

ქალაქი ცნობილია კარაიკუდის კანდანგის სარებით, რომელიც სარის სპეციალური ტიპია და ამ ტერიტორიაზე ქსოვენ.

ისტორია
ქალაქს მცენარე კარაიდან მომდინარეობს, რომელიც ანტიკურ ლიტერატურაში კარაიკუდად მოიხსენიებოდა. ქალაქი საუკუნეში დაარსდა. უძველესი ნაგებობა კოპუდაია ნაიაგი ამანის ტაძარია. 1927 წელს მაჰათმა განდი ორჯერ გამოვიდა სიტყვით. 1919 წელს ღონისძიებაში მონაწილეობის მისაღებად კარაიკუდში სუბრამანია ბჰარათი იმყოფებოდა. დამოუკიდებლობის მოპოვების შემდეგ ქალაქში სამრეწველო სექტორი მნიშვნელოვნად გაიზარდა. ჩეტინადი სივაგანგაისა და პუდუკოტაის რაიონების 73 სოფელსა და 2 ქალაქს მოიცავს, რომლებიც 1 550 კმ² ტერიტორიაზე გაშლილ კლასტერს ქმნიან. კარაიკუდი ჩეტინადის უდიდესი ქალაქია. იგი და მიმდებარე ტერიტორიები უნიკალური ადგილებითა და ჩეტინადის არქიტექტურითაა ცნობილი.

გეოგრაფია
კარაიკუდი სივაგანგაის რაიონში მდებარეობს. ქალაქს ტრიჩი-რამესვარამის გზატკეცილი კვეთს. სამხრეთ კარაიკუდში მდინარე თენარი მიედინება. ქალაქის კოორდინატებია: ჩრ. გ. 10.07° და აღ. გ. 78.78°. კარაიკუდის საშუალო სიმაღლეა 82 მეტრი. ქალაქის რელიეფი მეტწილად ვაკეა. მთიანი ადგილები კარაიკუდის ირგვლივაა. შედარებით მეტი კლდე დასავლეთ ნაწილშია. ნიადაგი რთული წითელი ლატერიტული ტიპისაა და მოსავლის მოყვანისთვის არ არის ხელსაყრელი. საშუალო მაქსიმალური ტემპერატურა 34 °-ია (93 °), ხოლო საშუალო მინიმალური ტემპერატურა ― 24 ° (75 °). ნალექიანობის საშუალო წლიური მაჩვენებელი 920 მმ-ს უდრის.

დემოგრაფია
2011 წლის აღწერის მიხედვით, კარაიკუდის მოსახლეობა 181 125 ადამიანს შეადგენს. 1 000 ქალზე 1 000 კაცი მოდის, რაც საშუალო ეროვნულ მაჩვენებელზე (929) მაღალია. 19 619 ბავშვი 6 წლამდე ასაკის კატეგორიას მიეკუთვნება (10 405 კაცი და 10 214 ქალი). ქალაქის მოსახლეობის უმრავლესობა (83.9%) ინდუიზმის მიმდევარია, 11.39% ― ისლამის, 4.3% ― ქრისტიანობის, 0.05% ― ჯაინიზმის, 0.01% ― სიქიზმის.

კულტურა
ღირსშესანიშნაობები
ქალაქის მოწინავე ტაძრებს შორის აღსანიშნავია: კარაიკუდი-ნაგარა-სივან-კოვილი, რომელიც კარაიკუდის ცენტრში მდებარეობს. იგი დრავიდული ტაძრის არქიტექტურის შესაბამისად ნაგარათარებმა ააშენეს; კოპუდაიია-ამან-კოვილი; არიაკუდი-თირუვენგამუდაიანის ტაძარი, ვიშნუს ერთ-ერთი უდიდესი ტაძარი ჩეტინადის რეგიონში; კარპაკა ვინაიაკარის ტაძარი, თირუმაიამის ფორტი, ათასი ფანჯრის სახლი და სხვ. კარაიკუდის ირგვლივ წარმოიშვა ცნობილი ჩეტინადის სამზარეულო.

ეკონომიკა
კარაიკუდი სივაგანგის რაიონის განვითარებადი ურბანული ცენტრია. რეგიონის უნიკალური არქიტექტურული სტილის ასაღიარბელად, იუნესკომ სივაგანგის რაიონში ჩეტინადის კულტურული მემკვიდრეობის მუზეუმის შექმნის იდეა წამოაყენა.

რეგიონში ქალები პალმის ფოთლებისგან კალათებს ქსოვენ, რომელიც ჩეტინად კოტანის სახელწოდებითაა ცნობილი. კალათები უნიკალური სილითა და ფერებითაა გამორჩეული და 2013 წელს გეოგრაფიულ აღნიშვნებსაც ტოვებდნენ მათზე. რეგიონში წარმოებული პოპულარული სარია ჩეტინად კანდანგი.

კარაიკუდის ქვეურბანული რეგიონია პუდუვაიალი და პალათური, სადაც ბრინჯისა და ქაღალდის 250-მდე საწარმოა და ქალაქის სავაჭრო და კომერციული ეკონომიკური ზრდის ტერიტორიას წარმოადგენს. მას ხშირად ტამილნადუს ბრინჯის მეორე ფიალას უწოდებენ.

ათანგუდის ფილები, მოზაიკური ცემენტის ფილებია, რომლებიც ქალაქის სახლების ასაგებად გამოიყენება და ხელსაქმის მრეწველობის წყაროსაც წარმოადგენს.